இ. நாகராஜன்
{{தகவற்சட்டம் நபர்
 |name = மதுரகவி இ. நாகராஜன்
 |image = E. Nagarajan.jpg
 |imagesize  = 150px
 |caption = மதுரகவி இ. நாகராஜன்
 |birth_name = இராமு நாகராஜன்
 |birth_date =
 |birth_place = அரியாலை, [[யாழ்ப்பாணம்]]
 |death_date = 15 ஆகத்து 1972
 |death_place = [[யாழ்ப்பாணம்]]
 |nationality = [[இலங்கைத் தமிழர்]]
 |other_names = 
 |known_for = எழுத்தாளர்
 |education =
 |employer =
 | occupation = 
 | religion=
 | spouse=
 |children= 6
 |parents=இராமு,&lt;br&gt;அன்னம்மாள்
 |relatives=
 |signature =
 |website=
 |}}
 '''மதுரகவி இ. நாகராஜன்''' (இறப்பு: ஆகத்து 15, 1972)&lt;ref name=Oli&gt;''மதுரகவி என்ற மதுரமான மனிதர்'', த. இந்திரலிங்கம், ஒளி ஆகத்து 1972, பக். 71-72&lt;/ref&gt; இலங்கை எழுத்தாளரும், மரபுக் கவிஞரும் ஆவார்.&lt;ref name=Oli/&gt; கவிதைகள், சிறுகதைகள், புதினங்கள் படைத்தவர்.&lt;ref name=malligai&gt;''மறைந்தும் மறையாத மதுரகவி'', [[கனக. செந்திநாதன்]], [[மல்லிகை (இதழ்)|மல்லிகை]], செப்டம்பர் 1972, பக். 6-8&lt;/ref&gt;  சிலம்பன், ரவிவரன், வி. ஆர். என், ஆறென், இ. நா. ஆகிய புனைபெயர்களில் சிறுகதைகளையும், கவியரசன், ஈனா, கூட்டுக்கவிராயன், இடிமேகன், ரமேஸ்வரன், ரவி, ரவீந்திரன் ஆகிய புனைபெயர்களில் கவிதைகளையும், அரிமா, தனஞ்செயன் ஆகிய புனைபெயர்களில் கட்டுரைகளையும் எழுதி வந்தார்.&lt;ref name=VTE&gt;''எழுத்து ஊழியத்தை இறுதிவரை மேற்கொண்டவர்..!'', வி. ரி. இளங்கோவன், [[தினக்குரல்]], ஏப்ரல் 4, 2021&lt;/ref&gt;
 
 ==வாழ்க்கைக் குறிப்பு==
 இ. நாகராஜன் [[யாழ்ப்பாணம்]], அரியாலையைப் பிறப்பிடமாகக் கொண்டவர். [[மலையகம் (இலங்கை)|மலையகத்தில்]] ஆசிரியராகப் பணியாற்றினார். யாழ்ப்பாணம் திரும்பிய பின்னர், 1940களில் எழுதத் தொடங்கினார். ஆரம்பத்தில் [[ஈழகேசரி]] பத்திரிகையில் பணியாற்றினார். பிற்காலத்தில் சுன்னாகம் வட இலங்கைத் தமிழ்நூற் பதிப்பகத்தில் பணியாற்றி வந்தார்.&lt;ref name=malligai/&gt;&lt;ref name=VTE/&gt; ஈழகேசரியில் சிறுவர் பகுதிக்கென பாடல்கள், கட்டுரைகள் எழுதி வந்தார். தொடர்ந்து சிறுகதைகள், கவிதைகள் எழுதினார். 1960களில் 'தமிழன்' என்ற பத்திரிகையின் ஆசிரியராகவும் சிறிது காலம் பணிபுரிந்தார். ஈழகேசரி, [[வீரகேசரி (இதழ்)|வீரகேசரி]], [[ஈழநாடு (பத்திரிகை)|ஈழநாடு]], தமிழன் முதலான பத்திரிகைகளிலேயே இவரது படைப்புகள் பெருமளவில் வெளியாகியுள்ளன.&lt;ref name=VTE/&gt;
 
 இவரது முதலாவது சிறுகதைத் தொகுதி 'நிறைநிலா' 1965-இல் வெளியாகியது. ஐந்து எழுத்தாளர்கள் எழுதிய 'மத்தாப்பு' என்ற குறும் புதினத்தின் முதலாம் அத்தியாயத்தை நாகராஜன் எழுதினார். இது அச்சிலும் வெளிவந்தது. மூன்று எழுத்தாளர்கள் எழுதிய 'மணிமகுடம்' என்ற புதினத்தின் முதல் மூன்று அத்தியாயங்களை, கவிதை நடையில் எழுதினார்.&lt;ref name=VTE/&gt;
 
 நீதிக் கரங்கள், புத்தொளி, கூத்தாடி ஆகிய சிறு காவியங்களையும், இரண்டு குறுநாவல்களையும் எழுதியுள்ளார்.&lt;ref name=VTE/&gt; 
 
 ==மதுரகவி பட்டம்==
 இவரது 'புகாரில் ஒருநாள்' என்ற கவிதை 1968 இல் சென்னை [[இரண்டாவது உலகத் தமிழாராய்ச்சி மாநாடு|இரண்டாவது உலகத் தமிழாராய்ச்சி மாநாட்டிற்காக]] நடத்தப்பட்ட கவிதைப்போட்டியில் முதலாவது பரிசைப் பெற்றது.&lt;ref name=Oli/&gt; இவருக்கு அங்கு 'மதுரகவி' என்ற பட்டமும் வழங்கப்பட்டது.&lt;ref name=VTE/&gt;
 
 ==மறைவு==
 மதுரகவி இ. நாகராஜன் 1972 ஆகத்து 15 செவ்வாய்க்கிழமை காலமானார். இவருக்கு ஆறு பிள்ளைகள்.&lt;ref name=Oli/&gt;&lt;ref name=malligai/&gt;
 
 ==வெளிவந்த நூல்கள்==
 *நிறைநிலா (சிறுகதைத் தொகுதி, இரண்டாம் பதிப்பு:2001, மித்ர பதிப்பகம்)
 *சிறுவர் பாடல்
 *சிலம்பு சிரித்தது (கவிதை நாடகம்)
 *வாழ்க்கை ஒரு வசந்தம் (புதினம்)
 *குயில் வாழ்ந்த கூடு (காவியம்)
 
 'மதுரகவி' நினைவாக யாழ் இலக்கிய வட்டம் குழந்தைக் கவிதைப் போட்டி ஒன்றை நடத்தி, வெற்றியீட்டிய ஐவரது 78 கவிதைகளைத் தொகுத்து 'மதுரகவிதைகள்' என்னும் பெயரில் 1989 -ல் வெளியிட்டது.&lt;ref name=VTE/&gt;
 
 ==மேற்கோள்கள்==
 {{நூலகம்:எழுத்தாளர்|எழுத்தாளர்=நாகராஜன்,_மதுரகவி_இ.}}
 {{Reflist}}
 
 [[பகுப்பு:1972 இறப்புகள்]]
 [[பகுப்பு:ஈழத்து எழுத்தாளர்கள்]]
 [[பகுப்பு:ஈழத்துக் கவிஞர்கள்]]